b'\n_START_ARTICLE_\nLaura Flessel\n_START_SECTION_\nUrheilu-ura\n_START_PARAGRAPH_\nFlessel on ollut kalpamiekkailija ja lajin olympiakultamitalisti yksil\xc3\xb6- ja joukkuekalvassa vuoden 1996 olympialaisista. Flessel-Colovic on 171\xc2\xa0cm pitk\xc3\xa4 ja edustaa Levallois Sporting Club -seuraa. Flessel-Colovic oli naisten kalvan ensimm\xc3\xa4inen olympiakultamitalisti, sill\xc3\xa4 laji tuli kilpailujen ohjelmaan vasta vuoden 1996 kisoissa. Flessel-Colovic on voittanut yhteens\xc3\xa4 viisi olympiamitalia kolmista olympialaisista._NEWLINE_Flessel-Colovic muutti Guadeloupesta Ranskaan vuonna 1990 saadakseen parempia harjoitusvastustajia. Ensimm\xc3\xa4isen\xc3\xa4 Ranskan-vuotenaan h\xc3\xa4n voitti maan juniorimestaruuden. Olympiamitalien lis\xc3\xa4ksi h\xc3\xa4n on voittanut my\xc3\xb6s henkil\xc3\xb6kohtaisen maailmanmestaruuden vuosina 1998 ja 1999.'